CELEX: 62015CN0543
Language: bg
Date: 2015-10-19 00:00:00
Title: Дело C-543/15: Преюдициално запитване от Conseil d'État (Франция), постъпило на 19 октомври 2015 г. — Association nationale des opérateurs détaillants en énergie (ANODE)/Premier ministre, Ministre de l’Écologie, du Développement durable et de l'Énergie

18.1.2016   
            
            
               BG
            
            
               Официален вестник на Европейския съюз
            
            
               C 16/18
            
         Преюдициално запитване от Conseil d'État (Франция), постъпило на 19 октомври 2015 г. — Association nationale des opérateurs détaillants en énergie (ANODE)/Premier ministre, Ministre de l’Écologie, du Développement durable et de l'Énergie
   (Дело C-543/15)
   (2016/C 016/23)
   Език на производството: френски
   
      Запитваща юрисдикция
   
   Conseil d'État
   
      Страни в главното производство
   
   
      Жалбоподател: Association nationale des opérateurs détaillants en énergie (ANODE)
   
      Ответник: Premier ministre, Ministre de l’Écologie, du Développement durable et de l'Énergie
   
      Преюдициални въпроси
   
   Трябва ли членове 34 и 36 от Договора за функционирането на Европейския съюз да се тълкуват в смисъл, че не допускат в електроенергийния сектор механизъм за капацитет като разглеждания в главното производство, описан по-конкретно в точки 1, 15 и 17 — 19 от настоящото решение?
   По-специално;
   
               a)
            
            
               Въпреки че при този механизъм възнаграждение за мощностите се получава само въз основа на разполагаемостта им, а не на реалното им производство, и предвид отчетения ефект от междусистемните връзки при определянето на задълженията на доставчиците, което нарушава причинно-следствената връзка между предвиденото с декрета изключване на чуждестранните мощности от механизма и евентуалните ограничителни последици за презграничната търговия с електроенергия от гледна точка на избора на инвеститорите в какво да влагат ресурсите си и избора на доставчиците от къде да се снабдяват, трябва ли член 34 от Договора да се тълкува в смисъл, че не допуска подобна изключваща мярка?
            
         
               б)
            
            
               Като се има предвид развитието на европейската правна уредба на вътрешния електроенергиен пазар може ли целта за гарантиране на сигурността на електроснабдяването на населението на една държава членка да попада в обхвата на понятието за обществена сигурност по член 36 от Договора?
            
         
               в)
            
            
               Предвид свободата на преценка, с която разполагат държавите членки, когато определят собствените политики във връзка със сигурността на електроснабдяването, по какви критерии може да се провери дали един пазарен и децентрализиран механизъм за капацитет, който при настоящото състояние на европейския електроенергиен пазар предвижда изключване на чуждестранните мощности, което се компенсира чрез отчитане на междусистемните връзки при определянето на задълженията на доставчиците, отговаря на условието за пропорционалност, за да се приложи член 36 от Договора?